《与学仙者谈玄因讽以诗》
明代·皇甫汸

秦王访方士，汉武学神仙。安车来海上，蜚观架云边。

宝鼎藏灵药，金箱出异编。日曾陪寝殿，时或幸甘泉。

高掌朝承露，祥光夜亘天。从官数遗献，中使每传宣。

巨迹逢难就，轻舟去不还。徒然闻望气，讵可得延年。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。